
RAPORT DE SPECIALITATE

	Prin autorităţile administraţiei publice centrale şi locale, statul îşi asumă responsabilitatea de realizare a măsurilor şi acţiunilor prevăzute în actele normative privind beneficiile de asistenţă socială şi serviciile sociale.
Beneficiile de asistenţă socială acordate de autorităţile administraţiei publice centrale, direct sau prin instituţii aflate în subordinea acestora, se stabilesc în bani sau în natură şi reprezintă măsuri financiare destinate asigurării unui standard minim de viaţă, susţinerii familiei şi copilului.
Principiul autonomiei locale, conferă autorităților administrației publice locale dreptul ca, în limitele legii, să aibă inițiative în toate domeniile, cu excepția celor care sunt date prin lege în competența altor autorități ale administrației publice locale sau centrale.
Conform prevederilor art.129 alin.1 din O.U.G nr. 57/2019 privind Codul administrativ, cu modificările și completările ulterioare, Consiliul Local are iniţiativă şi hotărăşte, în condiţiile legii, în toate problemele de interes local. În exercitarea atribuţiilor privind gestionarea serviciilor furnizate către cetăţeni, Consiliul local, în calitate de autoritate deliberativă, asigură cadrul necesar pentru furnizarea de servicii publice de interes local, printre care şi cele din domeniul educaţiei şi serviciilor sociale pentru protecţia copilului, a familiei sau altor grupuri  aflate în nevoie socială.
Se urmărește sprijinirea elevilor din municipiul Drobeta Turnu Severin în parcurgerea procesului instructiv-educativ. Educația îndeplinește rolul important de aliniere la condițiile, modul de viață și valorile europene prin dezvoltarea conștiinței unei identități culturale.
Prin acest proiect ne propunem să aducem puțină bucurie în sufletul copiilor care pășesc în prima etapă importanță în viața lor prin sprijinirea copiilor înscrişi în clasa pregătitoare în anul şcolar 2024-2025, oferindu-le un ghiozdan echipat cu rechizite şcolare, conform Anexei ataşate, numărul aproximativ de beneficiari fiind de 730 copii.
Menționăm faptul că, acest proiect a pornit de la ipoteza sprijinirii copiilor înscriși în grupa pregătitoare și se derulează încă din anul școlar 2018-2019 având un impact pozitiv. 

